text: نئی دہلی،19دسمبر،نائب صدرجمہوریہ جناب ایم وینکیا نائیڈو نے کہا ہے کہ وقار کے ساتھ ترقی ہمارے ملک کا ایجنڈہ ہونا چاہئے اور پارلیمنٹ میں بل لانے سے اس وقت تک کوئی تبدیلی نہیں ہوسکتی جب تک کہ اس کے لئے ہمارے اندر سیاسی خواہش اور انتظامی صلاحیت موجود نہ ہو۔ وہ آج یہاں ’’ملک کی تعمیر میں اقلیت‘‘ کے موضوع پر اقلیتوں کے قومی کمیشن میں دسواں سالانہ لیکچر دے رہے تھے۔ اس موقع پر اقلیتی امور کے مرکزی وزیر مختار عباس نقوی اور دیگر اہم شخصیات بھی موجود تھیں۔